laion/Wikipedia-Exotic huggingface dataset:
ძეწნა

ძეწნა, მტირალა ტირიფი (ლათ. Salix babylonica) — ხე ტირიფისებრთა ოჯახისა. სიმაღლე 12-14 მ აღწევს. გრძლად ჩამოშვერილი წვრილი და მოქნილი ტოტები აქვს. სამშობლოდ ჩრდილოეთ ჩინეთს ან ირანს მიიჩნევენ. ფართოდ არის კულტივირებული დედამიწის ყველა ზომიერ ოლქში. კავკასიაში (შავი ზღვის სანაპირო, თბილისი, ბაქო), ყირიმსა და უკრაინაში კულტივირებულია მისი მტირალა ფორმები. ლამაზი დეკორატიული მცენარეა. ადვილად მრავლდება კალმებით. ქართული საბჭოთა ენციკლოპედია, ტ. 11, თბ., 1987. — გვ. 268-269.
ბუზის თანავარსკვლავედი

ბუზის თანავარსკვლავედი (ლათ. Musca, Mus) — თანავარსკვლავედი ცის სამხრეთ ნახევარსფეროში, რომელიც მდებარეობს ირმის ნახტომში სამხრეთის ჯვრის თანავარსკვლავედის სამხრეთით. ცაზე იკავებს 138,4 კვ. გრადუს ფართობს და შეიცავს შეუიარაღებელი თვალით ხილულ 60 ვარსკვლავს. ბუზი ახალი თანავარსკვლავედია. პირველად შემოთავაზებულ იქნა პიტერ პლანციუსის მიერ 1598 წელს, მაგრამ ტრადიცია მიაწერს იოჰან ბაიერს (1603). თავიდან ერქვა „ფუტკარი“ — Apis, მაგრამ სამითხის ჩიტის თანავარსკვლავედთან მისი ლათინური სახელწოდების Apus მსგავსების გამო, სახელი ჯერ იმ დროს ჩრდილოეთ ნახევარსფეროში არსებული "ჩრდილოეთის ბუზის" თანავარსკვლავედის მსგავსად „სამხრეთის ბუზად“ შეეცვალა, ხოლო შემდგომ, როდესაც სახელწოდება „ჩრდილოეთის ბუზი“ გაუქმდა, ეწოდა უბრალოდ „ბუზი“. იუდოკუს ჰონდიუსის (ლათ. Jodocus Hondius) გლობუსზე ქამელეონი ცდილობს ენით მისწვდეს ბუზს. დღეს ის ერთადერთი თანავარსკვლავედია, რომლის პერსონაჟიც მწერია. The Deep Photographic Guide to the Constellations: Musca Starry Night Photography: Musca Star Tales – Musca
ჟლეტა (2011 წლის ფილმი)

ჟლეტა (ინგლ. Carnage) — რომან პოლანსკის მხატვრული ფილმი. ფილმში მოქმედება ერთ ოთახში ვითარდება სადაც ორი ბავშვის მშობლები მათი შვილების ჩხუბის გამო ერთმანეთს ხვდებიან. დაფუძნებულია ფრანგი დრამატურგის, იასმინა რეზას, პიესაზე. ფილმი 15-მდე სხვადასხვა ჯილდოზე იყო ნომინირებული, თუმცა მათი უმრავლესობის მოპოვება ვერ შეძლო. ჯოდი ფოსტერი - პენელოპა ლონგსტრიტი ჯონ ს. რეილი - მაიკლ ლონგსტრიტი კეიტ უინსლეტი - ნენსი კოენი კრისტოფ ვალცი - ალან კოენი ოფიციალური საიტი. „ჟლეტა“ — Box Office Mojo-ზე. „ჟლეტა“ — Rotten Tomatoes. ფარისევლობა, გიგა ზედანია. ↑ Polanski's 'Carnage' rolls out sales. Variety.
BMW i8

BMW i8 (BMW Concept Vision Efficient Dynamics) — მსხვილი საავტომობილო კომპანიის BMW-ს კონცეპტ-კარი. პირველად წარადგინეს ფრანკფურტის ავტოსალონში 2009 წლის სექტემბერში. 2010 წელს კომპანიამ განაცხდა, რომ ავტომობილის სერიულ წარმოებას დაიწყებს მხოლოდ 2013 წლიდან, ლაიფციგში BMW i8 სახელწოდებით. აქვს 7.2 კილოვატ-საათის ლითიუმ-იონური აკუმულატორი. კატეგორია კუპე. ძარა და კარები აგებულია პოლიკარბონატებით. ტრანსმისია წარმოდგენილია 6 სიჩქრიანი მეორე თაობის გადაცემათა კოლოფით. ტურბოდიზელი 1,5 ლ მოცულობისაა, გამოიმუშავებს 163 ცხენის ძალას. მაქსიმალური ბრუნვის მომენტი 290 ნიუტონ-მეტრი. 100 კმ-მდე აჩქარებას სჭირდება 4,8 წამი. მაქსიმალური სიჩქარე 250 კმ/სთ. BMW i8 ოფიციალური ვებ-გვერდი დაარქივებული 2011-10-02 საიტზე Wayback Machine. Servicing Stop BMW Blog დაარქივებული 2012-05-31 საიტზე Wayback Machine. 2011 BMW i8 Concept დაარქივებული 2016-03-24 საიტზე Wayback Machine. 2013 BMW i8 Spyder Concept დაარქივებული 2016-04-02 საიტზე Wayback Machine. ↑ BMW Concept Vision Efficient Dynamics ↑ A vision becomes reality. BMW USA News. BMW Group. ციტირების თარიღი: 2011-03-04. ↑ Sparsamkeit als oberste Maxime (გერმანული)
ორთქლი

ორთქლი — ნივთიერული აირული მდგომარეობის სახელწოდება, როდესაც აირულ ფაზას შეუძლია წონასწორობაში იყოს იმავე ნივთიერების თხევად ან მყარ ფაზასთან (ე.ი. ისეთი მდგომარეობა, როდესაც ტემპერატურა და წნევა კრიზისულზე ნაკლებია). ორთქლსა და აირს შორის განსხვავება მცირეა, ამიტომ ეს დაყოფა პირობითია. როგორც წესი, ტერმინ „ორთქლ“-ს მაშინ იყენებენ, როდესაც ფაზური წონასწორობა ხორციელდება ჩვეულებრივი (ბუნებრივი) პირობებისათვის დამახასიათებელი T ტემპერატურისა და p წნევის დროს (მაგ., შეიძლება ვილაპარაკოთ სპირტის, ბენზოლის, იოდის, ნაფთალინის ორთქლზე). გამონაკლისის სახით აირულ მდგომარეობაში მყოფ წყალს უწოდებენ ორთქლის კრიზისულ მნიშვნელობებზე მაღალი ტემპერატურისა და წნევისათვის მაშინ, როდესაც ნახშირორჟანგს (Co2) კრიზისულ ტემპერატურაზე დაბლაც აირს უწოდებენ. ფაზური გარდაქმნების თერმოდინამიკური თვალსაზრისით ორთქლი და აირი ეკვივალენტური ტერმინებია. ქართული საბჭოთა ენციკლოპედია, ტ. 7, თბ., 1984. — გვ. 571.
რონის მყინვარი

რონის მყინვარი (გერმ. Rhonegletscher) — ხეობის ტიპის მყინვარი შვეიცარიის ალპებში. მდებარეობს შვეიცარიის ვალეს კანტონში. წარმოადგენს მდინარე რონის სათავეს. ფართობი 17 კმ². სიგრძე დაახლოებით 10 კმ, სიგანე 1 კმ-მდე. XIX საუკუნის შუა პერიოდიდან დაწყებული განიცდის განუწყვეტლივ დნობას. მყინვარის ენა საკმაოდ დაბლა ეშვება, რის გამოც ტერიტორია ტურისტების ღირსშესანიშნავი ობიექტია. ვრცელდება გრიმზელის უღელტეხილის სიახლოვეს. 2010 2008 2005 1900 1870 შვეიცარიის მყინვარების სია რონის მყინვარი (ინგლისური) რონის მყინვარი დაარქივებული 2007-08-02 საიტზე Wayback Machine. NASA Earth Observatory (ინგლისური) რონის მყინვარი (გერმანული)
ჰალშტატის კულტურა

ჰალშტატის კულტურა — ძვ. წ. VIII-VI საუკუნეებში (ადრეული რკინის ხანა), ცენტრალურ ევროპაში გაბატონებული კულტურა, რომელიც ძვ. წ. XII საუკუნეში (გვიანი ბრინჯაოს ხანა) არსებული სამარხი ურნების კულტურიდან წარმოიშვა და ცენტრალური ევროპის უმეტეს სამეფოში ჩაანაცვლა ლათინურმა კულტურამ. ძვ. წ. VI საუკუნით, ჰალშტატის კულტურა გავრცელებული იყო დაახლოებით 1000 კილომეტრზე: დასავლეთით შამპან-არდენიდან, დუნაისა და ზემო რაინის გასწვრივ, ვენის აუზს და დუნაის დაბლობამდე აღმოსავლეთით, ხოლო ჩრდილოეთით მაინიდან, ბოჰემიადან და მცირე კარპატებიდან შვეიცარიის ზეგანამდე ზალცკამერგუტამდე და ქვემო შტირიამდე. ამ კულტურას სახელი ეწოდება მისი არქეოლოგიური აღმოჩენის ადგილის მიხედვით. ჰალშტატი არის ტბის პირას მდებარე სოფელი ავსტრიაში, ზალცკამერგუტში, რომელიც მდებარეობს ზალცბურგიდან სამხრეთ-აღმოსავლეთით. კელტები ილირიელები Hermann Parzinger, Chronologie der Späthallstatt- und Frühlatene-Zeit. Studien zu Fundgruppen zwischen Mosel und Save, Quellen und Forschungen zur prähistorischen und provinzialrömischen Archäologie 4, Weinheim 1988. Potrebica, H. "Some Remarks on the Contacts Between the Greek and the Hallstatt Culture Considering the Area of Northern Croatia in the Early Iron Age." Oxford: Archaeopress; 1998. ISBN 0-86054-894-5 Pydyn, A. Exchange and cultural interactions: a study of long-distance trade and cross-cultural contacts in the Late Bronze Age and Early Iron Age in Central and Eastern Europe. Oxford: Archaeopress; 1999. ISBN 1-84171-026-1 Rom, W. "AMS 14C Dating of Equipment from the Iceman and of Spruce Logs from the Prehistoric Salt Mines of Hallstatt," from Radiocarbon 41, #2; 1999: 183 (16 pp.) ISSN 0033-8222 John Haywood's Atlas of the Celtic World დაარქივებული 2008-12-08 საიტზე Wayback Machine. ; London Thames & Hudson Ltd., 2001; Pgs.30-37. Semler, Alfons. Überlingen: Bilder aus der Geschichte einer kleinen Reichsstadt,Oberbadische Verlag, Singen, 1949. http://www.hallstattzeit.de/ დაარქივებული 2020-10-27 საიტზე Wayback Machine. ↑ Atlas of the Celtic World, by John Haywood (2001: 30-37).
რაინის მყინვარი

რაინის მყინვარი (გერმ. Rheingletscher) — ყოფილი მყინვარი, რომელიც არსებობდა უკანასკნელი გამყინვარების პერიოდში. დიდი როლი ითამაშა ბოდენის ტბის მორფოლოგიის განვითარებაში. ვრცელდებოდა ბავარიის პლატოზე, სადაც უმეტეს განვითარებას მორენული ლანდშაფტი აღწევს დასავლეთ ნაწილში, ბოდენის ტბასთან. სწორედ აქ ჩამოდიოდა ვეებერთელა რაინის მყინვარი პლატოს ჩრდილო კიდემდე. უკანასკნელი გამყინვარების პერიოდში მყინვარი თანამედროვე ბოდენის ტბის აღმოსავლეთ სანაპიროსთან ვრცელდებოდა. ↑ Shirley, Martha Lou (1966). Deltas in Their Geologic Framework. Houston, Texas: Houston Geological Society, გვ. 109.  ↑ დობრინინი ბ. დასავლეთი ევროპის ფიზიკური გეოგრაფია. თბილისი, საქ.: თსუ-ის გამომცემლობა, გვ. 3-442 თბ. 1953.
ციურიხის ტბა

ციურიხის ტბა (გერმ. Zürichsee, ფრანგ. Lac de Zurich) — ტბა შვეიცარიაში, გლარნის ალპების ჩრდილოეთით, ზღვის დონიდან 409 მ სიმაღლეზე. მდებარეობს სანქტ-გალენის, შვიცისა და ციურიხის კანტონების ტერიტორიაზე. ფართობი 88 კმ². მაქსიმალური სიგრძე 40 კმ, სიგანე 1-იდან 4 კმ-მდე. ნამგლისებური ფორმისაა. მოქცეულია ძველმყინვარულ ქვაბულში. უდიდესი სიღრმე 143 მ. აღმოსავლეთ ნაწილში ერთვის მდინარე ლინთი, რომელიც გამოედინება ტბის დასავლეთი ნაპირებიდან ქალაქ ციურიხის რაიონში მდინარე ლიმატის სახელწოდებით. ჯებირებით გაყოფილია ორ არათანაბარ ნაწილად. უმცირესი — ზემო ტბა (გერმ. Obersee) შვიცისა და სანქტ-გალენის კანტონებს შორისაა, ქვედა ტბა — (გერმ. Untersee) მოქცეულია მთლიანად ციურიხის კანტონის ტერიტორიაზე. ციურიხის ტბის ქვედა მონაკვეთი გამოირჩევა დიდი სიღრმით. ნაპირების გასწვრივ გაყვანილია რკინიგზის ხაზი. ტბაში 2 კუნძულია. სანაოსნოა. მიმდინარეობს თევზჭერა. ტბის ჩრდილოეთ-დასავლეთ ნაპირზეა ქალაქი ციურიხი. შვეიცარიის ტბების სია შეგიძლიათ იხილოთ მედიაფაილები თემაზე „ციურიხის ტბა“ ვიკისაწყობში. ციურიხის ტბა — სტატია ენციკლოპედია ბრიტანიკიდან (ინგლისური)
ნიში (არქიტექტურა)

ნიში — შეღრმავება შენობის ან ნაგებობის კედელში. იყენებენ ქანდაკების, ლარნაკის და სხვა რამის დასადგმელად ან განჯინის მოსაწყობად. აგრეთვე კედლის პლასტიკური დამუშავების მიზნითაც. ნიში ასევე არის შეღმავება სანგრებს შორის გასასვლელების კედელში. გამიზნულია ტყვიისა და ჭურვების ნამსხვრევებისგან თავის დასაცავად. ქართული საბჭოთა ენციკლოპედია, ტ. 7, თბ., 1984. — გვ. 453. ქადეიშვილი.ნ, არქიტექტურის საფუძვლები, გვ. 138, თბ.1984
Virgin Records

Virgin Records — ბრიტანული ხმისჩამწერი კომპანია, რომელიც 1972 წელს რიჩარდ ბრენსონის მიერ დაარსდა. პირველი ალბომი, გამოცემული ამ ლეიბლზე, იყო მაიკ ოლდფილდის Tubular Bells. ლეიბლის მშობელი კომპანიაა EMI. ლეიბლის კლიენტებს შორის არიან: 30 Seconds to Mars (Immortal/Virgin) 311 52nd Street A Perfect Circle Alice in Chains And One Atomic Kitten Blind Guardian Blur (მხოლოდ აშშ) Camper Van Beethoven Culture Club Daft Punk Eurythmics Evanescence Everything but the Girl (აშშ-სა და კანადის გარეთ) Fat Joe Gillan Gong Gorillaz (მხოლოდ აშშ) Heaven 17 Korn LCD Soundsystem Madness (აშშ-სა და კანადის გარეთ) Manowar Massive Attack Mike + The Mechanics N*E*R*D Queen Roxy Music Röyksopp Sacred Spirit Simple Minds Skunk Anansie Spice Girls Tangerine Dream The 69 Eyes The Chemical Brothers The Cult The Edge The Good, the Bad & the Queen The Smashing Pumpkins The Verve UB40 We Are Scientists XTC ბელინდა კარლაილი (აშშ-სა და კანადის გარეთ) ბოი ჯორჯი ბრაიან ფერი გერი მური დავიდ გეტა დევიდ ბოუი (მხოლოდ აშშ) დეივ გეენი (აშშ) ენიგმა იან ტიერსენი იგი პოპი იენ გილანი კევინ ეიერსი კელისი კით რიჩარდსი კინგ კრიმსონი კორტნი ლავი ლენი კრავიცი მაიკ ოლდფილდი მარკ ელმონდი მერაია კერი მიტ ლოუფი ნენე შერი პიტერ გებრიელი (აშშ-სა და კანადის გარეთ) პლასიბო რიჩარდ ეშკროფტი რობერტ უაიეტი როი ორბისონი როლინგ სტოუნზი როჯერ დოლტრი სანდრა სექს პისტოლზი სტივ ჰეკეტი (აშშ-ს გარეთ) ტინა ტერნერი ტონი ბენკსი ფილ კოლინზი (ბრიტანეთი და ინგლისი) ჯენესისი (აშშ-სა და კანადის გარეთ) ჯენეტ ჯექსონი ჯერი ჰოლიუელი ჯოან ბაეზი ჯორჯ მაიკლი ჯულიან ლენონი (აშშ-სა და კანადის გარეთ) ოფიციალური საიტი ↑ Google Timeline URL accessed 6 July 2011.
მეორე ლიგა 2005-2006

უმაღლესი ლიგა 2005-2006 პირველი ლიგა 2005-2006 საქართველოს თასი 2005-2006 RSSSF.
ჩეხეთის საფეხბურთო ჩემპიონატი

ჩეხეთის საფეხბურთო ჩემპიონატი (ჩეხ. 1. česká fotbalová liga) — პროფესიონალური საფეხბურთო ლიგა ჩეხური კლუბებისთვის. წარმოადგენს ჩეხეთის უმაღლეს საფეხბურთო ლიგას. სეზონი იწყება აგვისტოში და მთავრდება მაისში. ჩემპიონატში მონაწილეობას იღებს 16 კლუბი. სეზონის ბოლოს, მე-15 და მე-16 ადგილებზე გასულ გუნდებს ანაცვლებს ნაციონალურ საფეხბურთო ლიგაში პირველ და მეორე ადგილებზე გასული გუნდები. ჩეხეთის ჩემპიონატი შეიქმნა 1993 წელს ჩეხოსლოვაკიის დაშლის და მისი ჩემპიონატის გაუქმების შემდეგ. ყველაზე მეტჯერ ქვეყნის ჩემპიონი პრაღის „სპარტა“ გახდა, რომელმაც 12-ჯერ მოიპოვა ტიტული. მოქმედი გამარჯვებულია პლზენის „ვიქტორია“. ოფიციალური საიტი (ჩეხური) (ინგლისური) ჩეხეთის საფეხბურთო ჩემპიონატი Facebook-ზე ჩეხეთის საფეხბურთო ჩემპიონატი Twitter-ზე Czech Republic - List of Champions
შეჰრაზატი

შეჰრაზატი (დ. 3 სექტემბერი, 1952) — თურქი ტელეწამყვანი, ფილანტროპი, კომპოზიტორი, სიმღერების ავტორი, პროდიუსერი, ჯაზ და პოპ მომღერალი. მისი კარიერა მოიცავს 45-ზე მეტ წელს. გამოცემული აქვს რამდენიმე ალბომი და სინგლი. დისკოგრაფია Discogs-ზე. Twitter-ის გვერდი.
მიხეილ ზადორნოვი

მიხეილ ზადორნოვი (დ. 21 ივლისი 1948, იურმალა – 10 ნოემბერი, 2017) — სსრკ და რუსი მწერალი-სატირიკოსი, დრამატურგი, რუსეთის მწერალთა კავშირის წევრი. ათზე მეტი წიგნის ავტორი. მათი უმეტესობა წარმოადგენს ლირიკულ და სატირულ მოთხრობებს, იუმორესკებს და პიესებს. თავის სასცენო მონოლოგებში სატირულ ფერებში მიმოიხილავდა აშშ-სა და რუსეთს. ოფიციალური საიტი მიხეილ ზადორნოვი Twitter-ზე ↑ Задорнов М. Н. Я никогда не думал…: Избранное — Москва: Эксмо, 2006. — 624 с. — ISBN 978-5-699-16143-0 <a href="https://wikidata.org/wiki/Track:Q2622688"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q28222934"></a><a href="https://wikidata.org/wiki/Track:Q3049652"></a> ↑ http://zadornov.net/2017/11/dorogie-druzya-i-poklonniki-mihaila/
მასკი-შოუ

მასკი-შოუ (რუს. Маски-Шоу) — უკრაინული იუმორისტული სერიალი, რომელიც შექმნა კომიკურმა გუნდმა მასკი. წარმოადგენს მუნჯური კინოს სტილის სიუჟეტების სერიებს. პირველად გამოვიდა 1991 წელს, სახელწოდებით „Маски ТВ“. სერიალის გადაღებები 1990 წელს დაიწყო. უკანასკნელი გამოშვებები ეთერში 2006 წელს გამოვიდა. 1990-იან წლებში გადაღებული სერიები აღსანიშნავია საბჭოთა რეალობის დაცინვით და ოდესური მოტივებით. 1990-იანების ბოლოს გადაღებული ეპიზოდებით მასკი-შოუ დასცინის ცხოვრების ახალ წესებს. სხვადასხვა შემთხვევაში იუმორი საყოფაცხოვრებო საკითხებსაც ეხებოდა. შოუს გადაცემები YouTube-ზე
პიტერ პენი

პიტერ პენი — შოტლანდიელ მწერალ და დრამატურგ ჯეიმზ მეთიუ ბარის მიერ გამოგონილი პერსონაჟი. ონავარი ბიჭუნა, რომელსაც შეუძლია ფრენა და რომელიც არასოდეს ბერდება. ცხოვრების დიდი ნაწილი გაატარა დაკარგულ ბიჭუნებთან ერთად, კუნძულ ნევერლენდზე. მეგობრობდა ქალთევზებთან, ინდიელებთან, ფერიებთან, ებრძოდა მეკობრეებს და სტუმრობდა ბავშვებს, რომლებიც ნევერლენდის მიღმა მდებარე სამყაროში ცხოვრობდნენ. გარდა ბარის ნაწარმოებისა, იგი ასევე ფიგურირებს არაერთ მედია საშუალებაში. ცნობილია მის შესახებ უოლტ დისნეის სტუდიის 1953 წლის ანიმაციური ფილმი. „პიტერ პენი“ — Project Gutenberg-ზე ნევერპედია დაარქივებული 2013-01-27 საიტზე Wayback Machine.
იამბიკო

იამბიკო, იამბიკონი (ბერძ. ἰαμβικός) — ძველი ბერძნული პოეზიის სალექსო ზომა, რომელიც ეყრდნობა ორმარცვლიან ტერფთა ანუ „იამბთა“ გარკვეულ რაოდენობას. ძველ ბერძნულ პოეზიაში: ლექსი, რომელიც იამბებისაგან შედგება და სახუმარო, დაცინვითი შინაარსისაა. ძველ ქართულ სასულიერო პოეზიაში გვხვდება როგორც ხუთმუხლიანი და თორმეტმარცვლიანი ურითმო ლექსი, რომლის ყოველი სტრიქონი მახვილით ან ცეზურით ორ ნაწილად იყოფა. ასე მაგალითად ბერძნულის გავლენით აღმოცენებული ქართული ქორეული (ხორე) იამბიკო 60 მარცვლიანია, შედგება 5 თორმეტმარცვლიანი ტაეპისაგან. ძველ ქართულ ჰიმნოგრაფიაში იამბიკო X საუკუნიდან გვხვდება იოანე მტბევარის, იოანე მინჩხის, მიქაელ მოდრეკილის, ეზრასა და სხვათა შემოქმედებაში. ქართული იამბიკოსათვის დამახასიათებელია კიდურწერილბა. XI საუკუნიდან ქართულ იამბიკოში ჩნდება რითმა (ბერენას, დემეტრე I-ის საგალობლები). იამბიკური 12 მარცვლიანი ტაეპი გახლეჩილია ორ არათანაბარ (5 და 7 მარცვალი) ნაწილად. იამბიკოს შესანიშნავი ნიმუშია მეფე დემეტრეს (1125-1159) ცნობილი საგალობლის („შენ ხარ ვენახი“) ბოლო ხუთტაეპიანი სტროფი. იამბიკო როგორც ლიტურგიკული კანონი, გაყოფილია რვა „გალობად“. თითოეულ „გალობაში“ არის ოთხი სტროფი, ხოლო სტროფი ზოგჯერ ხუთზე მეტ ტაეპს შეიცავს (იმის მიხედვით თუ რმდენი ასოა იამბიკოს აკროსტიქში). უცხო სიტყვათა ლექსიკონი, თბილისი, 1989, მესამე შესწორებული და შევსებული გამოცემა ლექსიკონი დაარქივებული 2016-03-04 საიტზე Wayback Machine.
ჩეხეთის რაიონები

ქვემოთ მოცემულია ჩეხეთის რაიონები. ჩეხეთის რეგიონები ISO 3166-2:CZ ვიკისაწყობში არის გვერდი თემაზე: ჩეხეთის რაიონები [1]
ხების რაიონი

ხები (ჩეხ. Okres Cheb) — რაიონი კარლოვი-ვარის მხარეში, ჩეხეთში. დედაქალაქია ხები. რაიონის ფართობი შეადგენს 1 045,94 კმ²-ს. 2007 წლის მონაცემებით, მოსახლეობა შეადგენს 93 112 ადამიანს, მოსახლეობის სიმჭიდროვე — 89 ადამიანს კვადრატულ კილომეტრზე. ჩეხეთის რაიონები Chebsko.com - რაიონის საიტი
კარლოვი-ვარის რაიონი

კარლოვი-ვარის რაიონი (ჩეხ. Okres Karlovy Vary) — რაიონი კარლოვი-ვარის მხარეში, ჩეხეთში. მისი დედაქალაქია ქალაქი კარლოვი-ვარი. რაიონის ფართობი შეადგენს 1 514,95 კმ²-ს. 2007 წლის მონაცემებით, მოსახლეობა შეადგენს 117 783 ადამიანს, მოსახლეობის სიმჭიდროვე — 77 ადამიანს კვადრატულ კილომეტრზე. ჩეხეთის რაიონები კარლოვი-ვარის რაიონის ქალაქების და სოფლების სია დაარქივებული 2005-01-23 საიტზე Wayback Machine.
სოკოლოვის რაიონი

სოკოლოვი (ჩეხ. Okres Sokolov) — რაიონი კარლოვი ვარის რეგიონში, ჩეხეთში. მისი დედაქალაქია სოკოლოვი. რაიონის ფართობი შეადგენს 753,6 კმ²-ს. 2007 წლის მონაცემებით, მოსახლეობა შეადგენს 93 379 ადამიანს, მოსახლეობის სიმჭიდროვე — 124 ადამიანს კვადრატულ კილომეტრზე. ჩეხეთის რაიონები სოკოლოვის რაიონის ქალაქების და სოფლების სია დაარქივებული 2009-07-12 საიტზე Wayback Machine.
სამარხი ურნების კულტურა

სამარხი ურნების კულტურა (ძვ. წ. აღ. 1300 – 750) — გვიანი ბრინჯაოს ხანის კულტურა ცენტრალურ ევროპაში. დასახელება მომდინარეობს კრემაციის ჩვეულებიდან. ამ კულტურის წარმომადგენლები გარდაცვლილებს წვავდნენ, შემდეგ მათ ფერფლს ათავსებდნენ ურნებში და მარხავდნენ მინდორში. ის იყო ყორღანების კულტურის მემკვიდრე და ჩაანაცვლა ჰალშტატის კულტურამ. J. M. Coles/A. F. Harding, The Bronze Age in Europe (London 1979). G. Weber, Händler, Kieger, Bronzegießer (Kassel 1992). Ute Seidel, Bronzezeit. Württembergisches Landesmuseum Stuttgart (Stuttgart 1995). Konrad Jażdżewski, Urgeschichte Mitteleuropas (Wrocław 1984). Association Abbaye de Daoulas (eds.), Avant les Celtes. L'Europe a l'age du Bronze (Daoulas 1988). Frans Theuws, Nico Roymans (eds.), Land and ancestors: cultural dynamics in the Urnfield period and the Middle Ages in the southern Netherlands, Amsterdam Archaeological Studies, Amsterdam University Press, 1999, ISBN 978-90-5356-278-9.
ყორღანების კულტურა

ყორღანების კულტურა ცენტრალურ ევროპაში შუა ბრინჯაოს ხანაში დომინირებდა. (ძვ. წ. აღ. 1600-1200). ის წარმოიშვა უნეტიკური კულტურიდან. მისი ძირითადი ტერიტორია მოიცავდა ბავარიასა და ვიურტემბერგს. გვიან ბრინჯაოს ხანაში ის ჩაანაცვლა სამარხი ურნების კულტურამ. მისი დასახელება მომდინარეობა გარდაცვლილის ყორღანში დასაფლავების ტრადიციიდან. სამარხი ურნების კულტურა Nora Kershaw Chadwick, J. X. W. P. Corcoran, The Celts (1970), p. 27.[1] Barbara Ann Kipfer, Encyclopedic Dictionary of Archaeology (2000)
ნევშატელის ტბა

ნევშატელის ტბა (ფრანგ. Lac de Neuchâtel; გერმ. Neuenburgersee) — ტბა დასავლეთ შვეიცარიაში. ტბის დიდი ნაწილი მოქცეულია ნევშატელის კანტონის ტერიტორიაზე, დანარჩენი მცირე მონაკვეთი – ვოს, ფრიბურისა და ბერნის კანტონების ტერიტორიაზე. ნევშატელის ტბა მდებარეობს იურის მთების სამხრეთ-აღმოსავლეთ მთისწინეთში, ზღვის დონიდან 429 მ სიმაღლეზე. სიგრძე დაახლოებით 40 კმ, სიგანე 8 კმ-მდე. ფართობი 218,3 კმ². უდიდესი სიღრმე 152 მ. ფშანით შეერთებულია ბილის ტბასთან, რომლითაც მდინარე აარეთი უკავშირდება მდინარე რაინს. მოქცეულია მთლიანად შვეიცარიის ტერიტორიაზე, რის გამოც მიჩნეულია ამ ქვეყნის უდიდეს ტბას. ერთვის რამდენიმე შენაკადი, მათ შორის მნიშვნელოვანია: ორბი, არნონი და სხვა. დასავლეთ ნაპირები მთაგორიანი და ციცაბოა, აღმოსავლეთი — დამრეცი. მკაცრ ზამთარში იყინება. ტბის ჩრდილოეთ ნაპირზე გაშენებულია ქალაქი ნევშატელი, სამხრეთ სანაპიროს სიახლოვეს ქალაქი ივერდონია. შვეიცარიის ტბების სია შეგიძლიათ იხილოთ მედიაფაილები თემაზე „ნევშატელის ტბა“ ვიკისაწყობში. ნევშატელის ტბა — სტატია ენციკლოპედია ბრიტანიკიდან (ინგლისური)
ნაპფი

ნაპფი (გერმ. Napf) — მთა შვეიცარიის ზეგანზე. სიმაღლე 1408 მ. აღმართულია ბერნისა და ლუცერნის კანტონების საზღვარზე. ჩრდილოეთი და სამხრეთი ფერდობები შემოსილია ხშირი ტყით (ძირითადად წიფელი და ნაძვი). აგებულია უმეტესად კონგლომერატებით. შეგიძლიათ იხილოთ მედიაფაილები თემაზე „ნაპფი“ ვიკისაწყობში. ნაპფი – ინფორმაცია დაარქივებული 2011-11-15 საიტზე Wayback Machine. (გერმანული) ნაპფი – ინფორმაცია დაარქივებული 2016-03-10 საიტზე Wayback Machine. (გერმანული)
ლიმატი

ლიმატი (გერმ. Limmat) — მდინარე შვეიცარიაში, მდინარე აარეს მარჯვენა შენაკადი. სიგრძე 35 კმ, აუზის ფართობი 2416 კმ² (მდინარე ლინთის აუზთან ერთად). გამოედინება ციურიხის ტბიდან, გაივლის რა ციურიხისა და არგაუს კანტონების ტერიტორიას ემორჩილება ჩრდილო-დასავლეთ მიმართულებას. ერთვის მდინარე რაინის მარცხენა შენაკადს — აარეს. მთავარი შენაკადებია: ზილი და რეპიში. მდინარის ნაპირებზე გაშენებულია ქალაქები: ციურიხი, დიტიკონი, ვეტინგენი, ბადენი. აშენებულია ჰიდროელექტროსადგურები. ლიმატი – ინფორმაცია (გერმანული)
სედიმენტაცია

სედიმენტაცია (ლათ. sedimentum – დალექვა) — ფიზიკური, ქიმიური და ბიოლოგიური პროცესების ერთობლიობა, რომელიც მიმდინარეობს დედამიწის ქერქის ზედა ნაწილში და რომელიც ხელს უწყოფს დანალექი ქანების წარმოქმნას. ძირითადი ფაქტორებია ტექტონიკური მოძრაობა და ჰავა. სედიმენტაცია ბუნებრივი პროცესია, რომლის შედეგად წყალში ან ჰაერში შეწონილი ან მოძრავი მყარი მასალა ნალექად გადაიქცევა. მიმდინარეობს ოკეანეებში, ზღვებში, ტბებში, მდინარეებსა და ხმელეთზე. სედიმენტაციის გზით წარმოქმნილი ნალექი დიაგენეზისის შედეგად გადაიქცევა დანალექ ქანად. დიაგენეზისი წყლის აუზის ფსკერზე ლამიანი ნალექების ქანად გარდაქმნას ეწოდება. ოკეანურ, ზღვიურ, ტბიურ აუზებში, ჭაობებსა და მდინარეებში დედამიწის ქერქის გამოფიტვისა და ვულკანიზმის პროდუქტების, აგრეთვე ორგანული ნაშთების დალექვისა და მათი დიაგენეტურ-კატაგენეტური გარდაქმნის შედეგად წარმოქმნილ ქანებს დანალექი ქანები ეწოდება. დანალექი ქანების წარმოშობა ანუ ლითოგენეზისი რთული და ხანგრძლივი პროცესია, რომელიც ეგზოგენური და ენდოგენური ფაქტორების ერთობლივი მოქმედებით ხორციელდება. სედიმენტაციის საკითხებზე ფართოდ მუშაობდა ცნობილი გერმანელი გეოლოგი იოჰანეს ვალთერი. აკუმულაცია სედიმენტაცია — სტატია დიდი რუსული ენციკლოპედიიდან (რუსული) სედიმენტაცია – ენციკლოპედია ბრიტანიკა (ინგლისური) Геологический словарь, т2, М-Я. Москва, 1955.
საბჭოთა კავშირის საფეხბურთო ჩემპიონატი 1950 (კლასი „А“)

საბჭოთა კავშირის მე-12 საფეხბურთო ჩემპიონატში გამარჯვებული გახდა მოსკოვის „ცდკა“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 16 აპრილს და დასრულდა 8 ნოემბერს. საუკეთესო ბომბარდირი: ნიკიტა სიმონიანი − 34 (36) − „სპარტაკი“ (მ) The Rec.Sport.Soccer Statistics Foundation.
სედიმენტაცია (მრავალმნიშვნელოვანი)

ტერმინი სედიმენტაცია შეიძლება აღნიშნავდეს: სედიმენტაცია – ბუნებრივი პროცესების ერთობლიობა სედიმენტაცია – დისპერსიული ფაზის ნაწილაკების დალექვა ან ამოტივტივება
იმპერია

იმპერია (ლათ. imperiu — სახელისუფლებო ძალაუფლება) — სახელმწიფო, რომლის ხელისუფლება ვრცელდება მმართველი ძალისგან კულტურულად ან ეთნიკურად განსხვებულ, როგორც წესი დაპყრობილ, ტერიტორიებზე და მოსახლეობებზე. სხვა, უფრო ფორმალური განმარტებით იმპერია არის მონარქია, რომლის მონარქი ატარებს იმპერატორის ტიტულს მსოფლიო ისტორიაში მრავალი იმპერია არსებობდა. მაგ.: რუსეთის იმპერია, ბრიტანეთის იმპერია, ავსტრიის იმპერია, ოსმალეთის იმპერია, რომის იმპერია და სხვ. იმპერიალიზმი Gilpin, Robert War and Change in World Politics pp. 110–116 Geiss, Imanuel (1983), War and empire in the twentieth century, Aberdeen University Press, ISBN 0-08-030387-0 Index of Colonies and Possessions Gavrov, Sergey Modernization of the Empire. Social and Cultural Aspects of Modernization Processes in Russia ISBN 978-5-354-00915-2 Mehmet Akif Okur, Rethinking Empire After 9/11: Towards A New Ontological Image of World Order, Perceptions, Journal of International Affairs, Volume XII, Winter 2007, pp.61-93 დაარქივებული 2011-07-28 საიტზე Wayback Machine.
ზალცბურგის ალპები

ზალცბურგის ალპები (გერმ. Salzburger Alpen) — ქედი ალპებში, აღმოსავლეთ ალპების ნაწილი. ვრცელდება ავსტრიისა და გერმანიის ტერიტორიებზე. მოქცეულია ეგრეთ წოდებულ „გრაუვაკულ ზონაში“. მაქსიმალური სიმაღლე 2995 მ-მდე (მთა დახშტაინი). ტენენის მასივში მდებარეობს ევროპის ერთ-ერთი უდიდესი მღვიმე აისრიზენველტი. ქედი აგებულია უმეტესწილად კირქვებითა და ფიქლებით. დამახასიათებელია ღრმად დანაწევრებული კალთები, დაკბილული თხემი. მდიდარია ტბებით, მათ შორის აღსანიშნავია: ჰალშტეტერ-ზეე, ტოპლიცი, ატერზეე, ტრაუნზეე. ფერდობები შემოსილია ტყით, სადაც ჭარბობს ნაძვი და წიფელი. ზღვის დონიდან 1400-1600 მ სიმაღლეზე სუბალპური და ალპური მდელოებია. არის სასარგებლო წიაღისეულის საბადოები. განვითარებულია ტურიზმი. არის კურორტები. ალპები შეგიძლიათ იხილოთ მედიაფაილები თემაზე „ზალცბურგის ალპები“ ვიკისაწყობში. ზალცბურგის ალპები — სტატია დიდი საბჭოთა ენციკლოპედიიდან (რუსული)
ძვ. წ. 292

ვიკისაწყობში არის გვერდი თემაზე: ძვ. წ. 292 ძვ. წ. 292 — წლების რაოდენობა ქრისტესშობამდე.
მწვანეყვავილას მთავარანგელოზის ეკლესია

მწვანეყვავილას მთავარანგელოზის ეკლესია — გუმბათოვანი ეკლესია იმერეთის მხარეში ქუთაისის მწვანეყვავილას უბანში. აგებულია 1889 წელს ინჟინერ ტარასევიჩის მიერ შედგენილი ტაძრის ახალი პროექტის მიხედვით. ეკლესიის მშენებლობის პროცესი მიმდინარეობდა 1909-1913 წწ. მისი კურთხევა მოხდა 1914 წელს. იგი 1941 წლის ოქტომბრიდან 1944 წლის აგვისტომდე დაკეტილი იყო. 1944-1946 წლებში მწვანეყვავილას ეკლესია ქუთაის-გაენათის ეპარქიის საკათედრო ტაძარი იყო. მწვანეყვავილას ისტორია ნიკოლაიშვილი მ.,„მწვანე ყვავილას ისტორიული ძეგლები“, // ჟურ. ძეგლის მეგობარი, №. 6 თბილისი: საბჭოთა საქართველო, 1966 წელი. — გვ. 35-38 ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ